Advent: Die eerste kers - www.bybelkennis.co.za
by Mitch Kalp · 02/12/2013
"The only love that won't disappoint you is one that can't change, that can't be lost, that is not based on the ups and downs of life or of how well you live. It is something that not even death can take away from you. God's love is the only thing like that." – Tim Keller
1Desember 2013 – die eerste kers van Advent word aangesteek. Dit is die kers van hoop. Ons gebruik hierdie kers om saam met Christene oor die wêreld ons harte en denke voor te berei vir die koms van God se Seun – Jesus Christus, ons Verlosser. Ons hoor die woorde van Jesaja 9:1: Die volk wat in donkerte geleef het, het die groot lig gesien, oor dié wat in die land was, het 'n lig geskyn.
Advent beteken "nader kom" of "besoek". [Advent van die Latyn adventus = ad – na + venire = kom.] in hierdie seisoen berei ons dus voor vir die nader koms van Christus op Kersfees. Ons voorbereiding sluit baie dinge in:
Ons herinner ons aan Israel se hoop vir die koms van God se Messias om mense te verlos, te vergeef en te herstel.
Ons herinner ons aan ons hoop vir Jesus se tweede koms.
Ons onthou weer ons behoefte aan 'n Verlosser om ons van ons sondes te verlos.
Ons berei ons voor om tydens Kersfees vir Christus in ons wêreld en in ons harte te verwelkom.
Deur elke week 'n kers aan te steek, berei ons onsself voor vir die geboorte van Jesus. Elke kers het 'n spesifieke betekenis wat ons help om te verstaan hoe spesiaal die geboorte van Jesus is.
Gebed: Here soos ons na die geboorte van Jesus kyk, mag dat die lig van U liefde vir ons, ons help om lig te wees in die lewe van die mense om ons. Berei ons harte voor vir die vreugde van u koms, want Jesus is ons hoop. Amen.